b"\n_START_ARTICLE_\nEmili, o De l'educaci\xc3\xb3\n_START_SECTION_\nLlibre I: 0/2 anys: la primera inf\xc3\xa0ncia\n_START_PARAGRAPH_\nEs tracta essencialment, en aquest primer llibre, el desenvolupament f\xc3\xadsic del nen... El llibre I de l'\xc3\x89mile tracta de l'infant que encara no parla. Els gests m\xc3\xa9s humils de la dida ja s\xc3\xb3n orientats cap al fi a qu\xc3\xa8 s'apunta: impedir que la naturalesa no sigui contrariada i que el nen no descobreixi que pot manar per signes.\n_START_SECTION_\nLlibre II: 2/12 anys: la infantesa\n_START_PARAGRAPH_\nPer a Rousseau, aquesta edat ha de ser no tant la dels llibres sin\xc3\xb3 aquella en qu\xc3\xa8 s'estenen i es multipliquen les relacions d'\xc3\x89mile amb el m\xc3\xb3n, per tal de desenvolupar els sentits, i a acostumar el nen a procedir, a partir de les dades sensibles, a deduccions._NEWLINE_Aquest llibre es decideix per l'exemple d'un noi per a qui aquesta fase de l'educaci\xc3\xb3 ha reeixit. El pare porta el nen a fer volar un estel, i li demana que trobi la posici\xc3\xb3 de l'estel a partir de la seva ombra. Encara que no se li hagi ensenyat a fer-ho, el nen, havent desenvolupat la seva capacitat de comprensi\xc3\xb3 del m\xc3\xb3n f\xc3\xadsic, i la seva capacitat per a procedir amb infer\xc3\xa8ncies, ho aconsegueix sense pena. (D'una certa manera, hi ha, en aquest enfocament les premisses del m\xc3\xa8tode Montessori.)\n_START_SECTION_\nLlibre III: 12/15 anys: l'edat de la for\xc3\xa7a.\n_START_PARAGRAPH_\nAqu\xc3\xad, comen\xc3\xa7a a formular-se la pregunta de la tria d'un ofici. Rousseau considera necessari l'aprenentatge d'un ofici manual, menys per raons econ\xc3\xb2miques que per raons socials: l'aprenentatge \xc3\xa9s un mitj\xc3\xa0 ideal de socialitzaci\xc3\xb3.\n_START_SECTION_\nLlibre IV: 15/20 anys: la pubertat\n_START_PARAGRAPH_\nEl quart llibre \xc3\xa9s particularment consagrat a l'amor i a la religi\xc3\xb3. La Professi\xc3\xb3 de fe del vicari savoi\xc3\xa0 -sovint editada a part-, que examina els or\xc3\xadgens de la fe, va ser objecte de m\xc3\xbaltiples controv\xc3\xa8rsies.\n_START_SECTION_\nLlibre V: l'edat adulta: el matrimoni, la fam\xc3\xadlia, i l'educaci\xc3\xb3 de les dones\n_START_PARAGRAPH_\nMoment de la trobada de Sophie, que constitueix una transici\xc3\xb3 entre el llibre IV -en el qual el desenvolupament del cos produeix l'obertura vers l'altri i el despertar a la sexualitat- i la finalitat de la pedagogia de Rousseau, que consisteix a formar un ciutad\xc3\xa0 just. La trobada de Sophie \xc3\xa9s a la vegada trobada amorosa, per\xc3\xb2 tamb\xc3\xa9 entrada en la vida social, pel matrimoni i la vida de fam\xc3\xadlia que suposa. \xc3\x89mile haur\xc3\xa0, sota les prescripcions del seu mestre, de deixar moment\xc3\xa0niament Sophie, per esdevenir ciutad\xc3\xa0. \xc3\x89s aleshores que apareix el moment dels viatges d'una banda, per tal de comprendre els costums i usos d'altres pobles i aix\xc3\xad poder escollir-ne els m\xc3\xa9s adients, i el moment del resum del contracte social; aquestes dues etapes s\xc3\xb3n dues cares -l'una pr\xc3\xa0ctica, l'altra te\xc3\xb2rica- d'un mateix ensenyament: assimilar els fonaments i les raons de la societat civil, tanmateix corrompuda. Ja que all\xc3\xa0 on \xc3\x89mile hagi anat, \xc3\xa9s l'inter\xc3\xa8s particular, l'ab\xc3\xbas de poder, i la deterioraci\xc3\xb3 de l'estat el que hi regna. On viure quan tot \xc3\xa9s corromput? La tria ser\xc3\xa0 la seg\xc3\xbaent: all\xc3\xa0 on \xc3\x89mile va n\xc3\xa9ixer; quina ser\xc3\xa0 la funci\xc3\xb3 de la persona educada segons la naturalesa enmig d'una instituci\xc3\xb3 pervertida? \xc3\x89mile evitar\xc3\xa0 al m\xc3\xa0xim aquesta perversi\xc3\xb3 vivint al camp, all\xc3\xa0 on els costums i els usos s\xc3\xb3n els m\xc3\xa9s estables; la seva missi\xc3\xb3 ser\xc3\xa0 d'exercitar la seva naturalesa, \xc3\xa9s a dir, ser just, i de fundar una fam\xc3\xadlia amb Sophie. \xc3\x89s el moment de la paternitat d'\xc3\x89mile, que es distingeix de la resta pel resultat de la seva educaci\xc3\xb3."